ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

\_\_\_\_\_\_\_\_\_\_\_ 2023 թվականի N \_\_\_\_ - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՕԳՈՍՏՈՍԻ 30-Ի N 1045-Ն ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 17-Ի N 1072-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով ու Հայաստանի Հանրապետության անտառային օրենսգրքի 6-րդ հոդվածի 1-ին մասի «է4» և «է5» կետերով՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2007 թվականի օգոստոսի 30-ի «Պ**ետական անտառային հողերում անտառային տնտեսության վարման և անտառօգտագործման հետ չկապված աշխատանքների իրականացման կարգը սահմանելու մասին» N 1045-Ն որոշման** մեջ կատարել հետևյալ փոփոխությունները և լրացումները`

1. **նախաբանում «Համաձայն Հայաստանի Հանրապետության անտառային օրենսգրքի 20-րդ հոդվածի 2-րդ մասի և Հայաստանի Հանրապետության կառավարության 2006 թվականի նոյեմբերի 23-ի N 1800-Ն որոշման N 1 հավելվածի 138-րդ կետի`» բառերը փոխարինել «Ղեկավարվելով Հայաստանի Հանրապետության անտառային օրենսգրքի 6-րդ հոդվածի 1-ին մասի «է4» կետով՝» բառերով,**
2. հավելվածի՝

ա. 3-րդ կետի «կարգով» բառից հետո լրացնել «շրջակա միջավայրի վրա ազդեցության գնահատման պետական փորձաքննական» բառերը, իսկ «(եզրակացություններ)» բառը հանել.

բ. 7-րդ կետի 1-ին ենթակետի «հակասում է» բառից հետո լրացնել «կամ անհամատեղելի է» բառերը։

2. Հայաստանի Հանրապետության կառավարության 2015 թվականի սեպտեմբերի 17-ի «Հատատեղերի հատկացման և տեղազննման կարգը հաստատելու մասին» N 1072-Ն **որոշման** մեջ կատարել հետևյալ փոփոխությունները և լրացումները`

1. նախաբանում «Հայաստանի Հանրապետության կառավարության 2015 թվականի հունվարի 15-ի N 111-Ն որոշման N 1 հավելվածի 17-րդ կետին համապատասխան`» բառերը փոխարինել «Ղեկավարվելով Հայաստանի Հանրապետության անտառային օրենսգրքի 6-րդ հոդվածի 1-ին մասի «է5» կետով՝» բառերով,
2. վերնագրում և 1-ին կետում «և տեղազննման» բառերը հանել,
3. 1-ին կետից հետո լրացնել նոր կետ՝ հետևյալ բովանդակությամբ «Հայաստանի Հանրապետության շրջակա միջավայրի նախարարին` եռամսյա ժամկետում հաստատել հատման նշանակված կանգուն ծառի ծավալի հաշվարկման աղյուսակները:»,
4. հավելվածը շարադրել նոր խմբագրությամբ՝ համաձայն հավելվածի։

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հայաստանի Հանրապետության

վարչապետ Ն. Փաշինյան

« » 2023թ.

ք. Երևան

Հավելված

ՀՀ կառավարության 2023 թվականի

-ի N -Ն որոշման

«Հավելված

ՀՀ կառավարության 2015 թվականի

սեպտեմբերի 17-ի N 1072-Ն որոշման

**Կ Ա Ր Գ**

**ՀԱՏԱՏԵՂԵՐԻ ՀԱՏԿԱՑՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. Սույն կարգով կարգավորվում են Հայաստանի Հանրապետության պետական անտառներում հատատեղերի հատկացման կարգի հետ կապված հարաբերությունները:
3. Բնության հատուկ պահպանվող տարածքների ռեկրեացիոն և տնտեսական գոտիների անտառներում հատատեղերի հատկացումը կատարվում է խնամքի և սանիտարական հատումներ իրականացնելու նպատակով՝ համաձայն օրենքով սահմանված կարգով հաստատված պահպանության ռեժիմի։
4. Հատատեղն անտառամաս է, որտեղ նախատեսված է կատարել բնափայտի մթերման աշխատանքներ:

**II. ՀԱՏԱՏԵՂԵՐԻ ՀԱՏԿԱՑՈՒՄԸ**

1. Շրջակա միջավայրի նախարարության անտառային կոմիտեի «Հայանտառ» պետական ոչ առևտրային կազմակերպության (այսուհետ` Կազմակերպություն) «Անտառտնտեսություն» մասնաճյուղերի (այսուհետ` Անտառտնտեսություն), ինչպես նաև բնության հատուկ պահպանվող տարածքներում՝ կառավարումն իրականացնող պետական ոչ առևտրային կազմակերպության (այսուհետ` Կառավարող կազմակերպություն) «Տեղամաս» մասնաճյուղերի (այսուհետ՝ Մասնաճյուղեր) աշխատողները հատատեղերի հատկացումից առաջ կատարում են հատատեղի համար հատկացվող անտառամասերի՝ բնական պայմաններում ուսումնասիրում և հաշվեգնահատում:
2. Հատատեղերի հատկացման նախապատրաստական աշխատանքները կատարվում են ամռան-աշնան ժամանակահատվածում՝ հատումներին նախորդող տարվա ընթացքում:
3. Հատատեղերի հատկացումից առաջ կատարված նախապատրաստական աշխա­տանքներն ավարտելուց հետո կազմված նյութերը (լրացված հատատեղի հաշվե­գնա­հատ­ման ցուցակը և հատատեղի անձնագիրը, քարտեզ-սխեման, անտառկառավարման պլանով չնախատեսված դեպքում՝ անտառպաթոլոգիական հետազոտությունը) Անտառտնտեսությունը տրամադրում է Կազմա­կեր­պությանը, որն, ամփոփելով դրանք, ըստ Անտառտնտեսությունների` հաջորդ տար­վա հաշվարկային հատատեղերը (տարեկան հատումների ծավալները) հաստատելու համար ներկայացնում է շրջակա միջավայրի նախարարության (այսուհետ՝ Նախարարություն) անտառային կոմիտեին: Բնության հատուկ պահպանվող տարածքներում կազմված նյութերը Մասնաճյուղերը տրամադրում են Կառավարող կազմակերպությանը, որն ամփոփելով դրանք, ըստ Մասնաճյուղերի՝ հաջորդ տար­վա հաշվարկային հատատեղերը (տարեկան հատումների ծավալները) հաստատելու համար համաձայնեցման է ներկայացնում Նախարարությանը։
4. Անտառային կոմիտեն՝ Կազմակերպության, իսկ Նախարարությունը՝ Կառավարող կազմակերպության կոմից ներկայացված տարեկան հատումների ծավալները ստանալուց հետո 30 օրվա ընթացքում կարող է իրականացնել հատատեղերի նախապատրաստական աշխատանքների կատարման ճշտության վերաբերյալ ընտրանքային կարգով ուսումնասիրություններ, որոնց արդյունքում կազմվում է արձանագրություն:
5. Յուրաքանչյուր հատատեղի ուսումնասիրությունը պետք է ներառի հատման համար ընտրված ծառերի առնվազն 30 %-ը։
6. Հատատեղի հաշվեգնահատման ցուցակը համարվում է սխալ լրացված, եթե ուսումնասիրված բնափայտի ծավալի հաշվարկի շեղումը գերազանցում է ուսումնասիրված ընդհանուր ծավալի 10 %-ը: Նման դեպքում հատատեղը ենթակա է վերահաշվեգնահատման՝ վառելափայտի և շինափայտի ընդհանուր ծավալներին ավելացնելով կամ պակասեցնելով թույլատրելի տոկոսային շեղումը գերազանցող ծավալները:
7. Հատման նշանակված ծառը համարվում է սխալ ընտրված, եթե այն չի համապատասխանում Հայաստանի Հանրապետության կառավարության 2006 թվականի հունիսի 22-ի N 897-Ն, ինչպես նաև Հայաստանի Հանրապետության կառավարության 2006 թվականի սեպտեմբերի 7-ի N 1412-Ն որոշումների դրույթներին: Նման դեպքում կազմվում է արձանագրություն, որի համաձայն հատման նշանակված ծառը հանվում է հաշվեգնահատման ցուցակից, ջնջվում է համարակալումը (կատարվում է տաշելու միջոցով), իսկ պիտակը՝ համաձայն արձանագրության խոտանվում է։
8. Պիտակը համարվում է խոտանված թվագրման վրա կարմիր գույնի ներկով նշագծում կատարելով։
9. Սույն կարգի 10-րդ կետով սահմանված դեպքում սխալ ընտրված ծառի համարը և պիտակը (եթե մեկանգամյա օգտագործման չէ) կարող է օգտագործվել տեղում հայտնաբերված հատման համար պիտանի ծառի հաշվեգնահատման համար՝ համաձայն արձանագրությամբ նշված առաջարկի։
10. Ուսումնասիրված հատման նշանակված ծառերի քանակի 10 %-ից ավել սխալ ընտրության դեպքում՝ տվյալ հատատեղի հատկացումը չի կատարվում, իսկ հատման նշանակված ծառերի համարները ջնջվում են, պիտակները՝ խոտանվում համաձայն սույն կարգի 10-րդ և 11-րդ կետերով սահմանված դրույթների։
11. Սույն կարգի 13-րդ կետում նշված աշխատանքները իրականացվում են 15 աշխատանքային օրվա ընթացքում, ավարտելուց հետո այդ մասին անմիջապես տեղեկացվում է Կազմակերպության դեպքում՝ անտառային կոմիտեին, իսկ բնության հատուկ պահպանվող տարածքների դեպքում՝ Նախարարությանը:
12. Աշխատանքային խմբի կողմից հատատեղերի ուսումնասիրությունների արդյունքում կազմված գրավոր արձանագրության մեկական օրինակը ներկայացվում է տվյալ Անտառտնտեսությանը և անտառային կոմիտեին, իսկ բնության հատուկ պահպանվող տարածքների դեպքում՝ Կառավարող կազմակերպությանը և Նախարարությանը: Նախարարությունը և անտառային կոմիտեն արձանագրությունը ստանալուց հետո 5 աշխատանքային օրվա ընթացքում կայացնում է որոշում ուսումնասիրված հատատեղում արձանագրված թերությունները և սխալները շտկելու, հատատեղի հետագա շահագործումը թույլատրելու (հաստատելու) կամ արգելելու վերաբերյալ։
13. Ըստ անհրաժեշտության` ընթացիկ տարում կարող է հատկացվել լրացուցիչ հատատեղ (հատատեղեր)՝ սույն կարգի դրույթներին համապատասխան:

**III. ՀԱՏՄԱՆ ՆՇԱՆԱԿՎԱԾ ԾԱՌԵՐԻ ԲՆԱՓԱՅՏԻ ԾԱՎԱԼԻ ՀԱՇՎԱՐԿԸ**

1. Հատման նշանակված ծառերի բնափայտի հաշվարկը, կախված հատման եղանակից, կատարվում է՝

1) ըստ տարածքի (հա) փորձահրապարակների միջոցով՝ դարսակույտի դարսակային ծավալով.

2) հատման նշանակված ծառերի բնափայտի ծավալով՝ համաձայն շրջակա միջավայրի նախարարի կողմից հաստատված հատման նշանակված կանգուն ծառերի ծավալի հաշվարկման աղյուսակների:

1. Հաշվարկը՝ ըստ տարածքի (հա) փորձահրապարակների միջոցով, կատարվում է՝
2. համատարած սանիտարական հատումների.
3. համատարած այլ հատումների․
4. խնամքի՝ լուսավորման և մաքրման հատումների.
5. խնամքի՝ նոսրացման և անցումային հատումների ժամանակ, եթե հատման նշանակված ծառերի միջին տրամագիծը պակաս է 8 սմ-ից:
6. Հաշվարկը՝ ըստ հատման նշանակված ծառերի բնափայտի ծավալով, կատարվում է՝
7. Անտառավերականգնման հատումների.
8. խնամքի՝ նոսրացման և անցումային հատումների ժամանակ, բացառությամբ հատման նշանակված ծառերի միջին տրամագծի 8 սմ պակասի դեպքում.
9. սանիտարական՝ ընտրովի հատումների.
10. այլ հատումների (առանձին ծառերի) ժամանակ:
11. Հաշվառման բոլոր տեսակների դեպքում բնափայտի ծավալը որոշվում է խտացված (խիտ) խորանարդ մետրերով:
12. Հատման նշանակված ծառերի տրամագիծը հարթ տեղանքում չափվում է հողի մակերեսից 1,3 մետր բարձրության վրա, իսկ լանջի դեպքում 1,3 մետր բարձրությունը չափվում է հորիզոնականով, ծառի կողքից: Չափումները կատարվում են չափիչ երկմատով (ծառի տրամագիծը չափող գործիք) կամ ծառի բնի տրամագծի չափման ժապավենով: Ճշգրիտ տրամագիծն ստանալու նպատակով չափումը կատարվում է 2 տարբեր կողմերից և դուրս է բերվում միջինը: Չափիչ երկմատից որպես տրամագծային ցուցանիշ վերցվում է այն թվանշանը, որը երևում է շարժական մատի ներսի կողմից:
13. Հաշվառման (հատման) ենթակա ծառերը, որոնք ունեն 8 սմ և ավելի հաստությամբ տրամագիծ համարակալվում, դրոշմվում և պիտակավորվում են, ըստ հերթականության՝ ծառի արմատավզիկի վրա կեղևը նախապես տաշելով: Համարակալումը կատարվում է յուղաներկով և ընթեռնելի՝ բացառելով սպիտակ, սև և դեղին գույները:
14. Հատման ենթակա, մինչև 8 սմ տրամագիծ ունեցող ծառերի տրամագծերը չեն չափվում և չեն հաշվառվում հաշվեգնահատման ցուցակում, սակայն բնի կենտրոնական մասում կատարվում է թեթև տաշվածք կամ ներկվում է, որպեսզի հատատեղի շահագործման ժամանակ լինեն նշմարելի:
15. Անտառահատման տոմսով սահմանված ժամկետներում հատատեղերի շահագործման ավարտից հետո կամ հատմանը զուգահեռ կատարվում են հատատեղերի մաքրման աշխատանքներ` համաձայն Հայաստանի Հանրապետության կառավարության 2006 թվականի սեպտեմբերի 7-ի N 1412-Ն որոշման V բաժնի:

**IV. ՀԱՏԱՏԵՂԻ ՏԵՂԱԶՆՆՈՒՄԸ**

1. Հատատեղի շահագործումից (հատում, քարշակում և բնափայտի դուրսբերում) հետո, Կազմակերպության և Կառավարող կազմակերպության կողմից (անտառօգտագործողի կամ ներկայացուցչի մասնակցությամբ) մինչև 20 աշխատանքային օրվա ընթացքում կատարվում է հատատեղի տեղազննություն, որին կարող է մասնակցել նաև անտառային կոմիտեի և Նախարարության համապատասխան ստորաբաժանումները:
2. Հատատեղի տեղազննության արդյունքում կազմվում է հատատեղի տեղազննման ակտ (համաձայն շրջակա միջավայրի նախարարի 2023 թվականի օգոստոսի 4-ի «Անտառահատման տոմսի և անտառային տոմսի օրինակելի ձևերը և դրանց տրամադրման կարգը հաստատելու մասին» N 267-Ն հրամանի N 1 հավելվածով հաստատված ձև N 3-ի), որի պատճենը 3 աշխատանքային օրվա ընթացքում ներկայացվում է Կազմակերպության դեպքում՝ անտառային կոմիտեին, իսկ բնության հատուկ պահպանվող տարածքների դեպքում՝ Նախարարությանը:
3. Հատատեղերի տեղազննման արդյունքում գրանցված թերությունների հնարավոր շտկման ուղղությամբ Կազմակերպությունը և Կառավարող կազմակերպությունը 20 աշխատանքային օրվա ընթացքում իրականացնում են համապատասխան միջոցառումներ և ամփոփված արդյունքների մասին 3 աշխատանքային օրվա ընթացքում տեղյակ են պահում համապատասխանաբար՝ անտառային կոմիտեին և Նախարարությանը։
4. Հատատեղերում թերհատների շահագործումն իրականացվում է Կազմակերպության որոշմամբ՝ անտառահատման տոմսի ժամկետի երկարաձգման միջոցով, նախապես համաձայնեցնելով անտառային կոմիտեի հետ, իսկ բնության հատուկ պահպանվող տարածքներում՝ Կառավարող կազմակերպության որոշմամբ, նախապես համաձայնեցնելով Նախարարության հետ։